Zidane vagy Lampard válthatja Sarrit a Chelsea padján | Goal.com
Zidane vagy Lampard válthatja Sarrit a Chelsea padján
13:00 2019. 02. 20.
A következő három meccsen dönthet az olasz szakember sorsa.
A SkySports információi szerint a Chelsea Frank Lampardot vagy Zinedine Zidane-t ültetné le a kispadra, amennyiben sor kerül Maurizio Sarri menesztésére.
A Kékek pocsék formában játszanak az elmúlt hetekben, különösen idegenben nem megy a játék Sarri csapatának. A Bournemouth ellen 4-0-ra, a Manchester City ellen pedig 6-0-ra kapott ki a londoni csapat, de hétfőn a Manchester United ellen hazai pályán búcsúztak az FA-kupától.
A Vörös Ördögök elleni összecsapáson már a szurkolók is az edző ellen fordultak, nem csoda tehát, hogy elkezdett inogni a kispad Sarri alatt.
Amennyiben az olasz szakembert még a szezon vége előtt menesztik, a jelenleg másodedzőként dolgozó Gianfranco Zola veheti át átmenetileg a csapat irányítását, nyáron pedig Zidane vagy a csapatot játékosként 13 éven át szolgáló Lampard lehet a Kékek célpontja.
Zinedine Zidane zsinórban három Bajnokok Ligáját nyert a Real Madriddal, de a szezon végi lemondását követően nem vállalt újabb munkát, míg a Frank Lampard első vezetőedzőként megkezdett évében jól szerepel a másodosztályú Derby County-val, és mindössze két pont választja el őket a rájátszsást érő helyektől.
A Goal úgy tudja, hogy Sarrinak három meccse maradt arra, hogy megmentse az állását. Amennyiben a Chelsea a Malmö elleni Európa Liga visszavágón, a Manchester City elleni Ligakupa döntőn, és a Tottenham elleni bajnokin nem ér el pozitív eredményt, a londoni klubnál megköszönik az olasz mester eddigi munkáját